ai4bharat/Pralekha huggingface dataset:
कृषी मंत्रालय
लॉकडाऊन दरम्यान अन्नधान्य आणि नाशवंत वस्तूंच्या वाहतुकीची सुविधा देण्यासाठी शेतकरीस्नेही “किसान रथ” मोबाइल अॅपचे कृषिमंत्री नरेंद्र सिंह तोमर यांच्या हस्ते अनावरण
कृषी उत्पादनाच्या वाहतुकीत “किसान रथ” ठरेल महत्वपूर्ण टप्पा - तोमर
(नवी दिल्ली, 17 एप्रिल 2020
कृषी आणि बागायती उत्पादनाच्या प्राथमिक आणि दुय्यम स्तरावरील वाहतुकीसाठी शेतकरी आणि व्यापाऱ्यांना वाहतूक साधनांची सेवा उपलब्ध व्हावी यासाठी राष्ट्रीय माहिती केंद्राने  तयार केलेल्या शेतकऱीस्नेही मोबाईल अॅपचे अनावरण केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज कृषिभवन इथे केले. शेतातून बाजारापर्यंत, शेतकरी उत्पादक संस्था संकलन केंद्रापर्यंत आणि गोदामापर्यंत शेतमालाची वाहतूक ही प्राथमिक वाहतुकीत समाविष्ट आहे. द्वितीय स्तरावरील वाहतुकीत बाजारातून शेतमालाची राज्यांतर्गत किंवा आंतरराज्यातील बाजारपेठेत, प्रक्रिया केंद्रात, रेल्वे स्थानकात, गोदामात आणि घाऊक व्यापाऱ्यांकडे वाहतूक करणे अभिप्रेत आहे.
लॉकडाऊन दरम्यान कृषी उपक्रम चालूच ठेवावे लागतील असे कृषिमंत्री तोमर यांनी यावेळी सांगितले. पंतप्रधान नरेंद्र मोदी यांच्या निर्देशानुसार कृषी क्षेत्राला सवलती देण्यात आल्या आहेत. कापणी आणि पेरणी चालू असताना किसान रथ अँपद्वारे वाहतूक सुलभ होईल कारण यामुळे शेतकरी आणि व्यापाऱ्यांना शेतातून बाजारापर्यंत आणि देशातील एका बाजारपेठेतून दुसऱ्या बाजारपेठेत शेतमालाची वाहतूक करणे सोपे होईल असे त्यांनी सांगितले. जेव्हा देश कोविड -19 च्या भीषण संकटातून जात आहे, तेव्हा या 'किसान रथ' अॅपद्वारे देशातील शेतकरी, शेतकरी उत्पादन संस्था , आणि सहकारी संस्थांना त्यांच्या शेतीमालाचे हस्तांतरण शेतापासून बाजारपेठेपर्यंत करण्यासाठी योग्य वाहतूक सुविधा उपलब्ध होणार आहे.
“किसान रथ” मोबाईल अॅपवर अन्नधान्य , फळे आणि भाजीपाला, तेलबिया, मसाले, तंतुमय पिके, फुले, बांबू, ओंडके आणि जंगलातील किरकोळ उत्पादने तसेच नारळ इत्यादी विविध गोष्टींच्या वाहतुकीसाठी वाहतुकीचा योग्य पर्याय कोणता ते शेतकरी आणि व्यापाऱ्यांना समजून घेता येते. या अॅपवर नाशिवंत मालाच्या वाहतुकीसाठी  व्यापाऱ्यांना मदत होते.
शेती उत्पादनांची वाहतूक करणे हा पुरवठा साखळीचा आवश्यक आणि अपरिहार्य घटक आहे. लॉकडाऊनमुळे सध्याच्या गंभीर परिस्थितीत “किसान रथ”, शेतकरी, गोदामे, एफपीओ, एपीएमसी मंडळे आणि राज्यांतर्गत तसेच आंतरराज्य खरेदीदारांमधील सहज आणि अखंड पुरवठा साखळी सुनिश्चित करेल आणि वेळेवर वाहतूक सुविधा मिळाल्यामुळे अन्नाची नासाडी कमी होईल. नाशिवंत वस्तुंना चांगला भाव मिळण्यासही हे उपयुक्त ठरेल.
माल पाठविणारे  या अॅपवर वाहतुकीची ऊआवश्यकता असल्याचे कळवितात; बाजारातील वाहतूकदार याची नोंद घेतात आणि ट्रकचालक किंवा इतर वाहतूक सेवा देणाऱ्यांशी बोलून त्यांचा वाहतूक दर इथे टाकतात. ज्याला माल पाठवायचा तो यातून दराची तुलना करून त्याला परवडणाऱ्या ट्रकचालकाबरोबर बोलतो आणि करार अंतिम करतो. एकदा ट्रिप पूर्ण झाल्यावर, वापरकर्ता अॅपमध्ये ट्रकसाठी रेटिंग / अभिप्राय प्रदान करू शकतो जो कालांतराने वाहतूकदारांना त्यांच्या सेवा सुधारण्यासाठी अभिप्राय यंत्रणा ठरू शकतो. यामुळे भविष्यात वाहतूकदार निवड प्रक्रियेत ग्राहकांना मदत होणार आहे.
या ‘किसान रथ’ मोबाइल अॅपमुळे राज्यांतर्गत आणि आंतरराज्यातील कृषी आणि फलोत्पादनाच्या व्यापारास चालना मिळणार आहे असे कृषिमंत्र्यांनी सांगितले. “किसान का अपना वाहन” अशी टॅगलाईन असलेले हे अॅप कृषी उत्पन्न वाहतुकीच्या दृष्टीने महत्त्वाचा टप्पा ठरेल असंही तोमर यावेळी म्हणाले.
हे अॅप सुरुवातीला अँड्रॉइड व्हर्जन मध्ये 8 भाषांमध्ये उपलब्ध केले जाईल आणि त्याचा उपयोग देशभरात सर्वत्र करता येईल.
B.Gokhale/V.Joshi/P.Kor
रेल्वे मंत्रालय
‘तौ ते’ चक्रीवादळाचा सामना करण्यासाठी रेल्वेकडून उपाययोजना
सर्व धोकादायक ठिकाणे आणि महत्त्वाचे पूल यांवर अभियांत्रिकी पथकांमार्फत सातत्याने देखरेख
जलद पावले उचलता येण्यासाठी मदतसामग्री सोयीस्कर ठिकाणी स्थापित
रेल्वे प्रचालनात होणार विलंब कमीत कमी राखण्याच्या दृष्टीने तसेच, सुरक्षेच्या कारणास्तव तात्पुरत्या थांबवलेल्या सेवा लवकरात लवकर सुरु करण्याच्या दृष्टीने प्रयत्न सुरु
नवी दिल्ली, 17 मे 2021
तौते चक्रीवादळाचा सामना कारण्यासाठी भारतीय रेल्वे सर्व आवश्यक उपाययोजना करीत आहे. त्याचे तपशील पुढीलप्रमाणे-:
- दक्षिण रेल्वे, नैऋत्य रेल्वे, कोकण रेल्वे, मध्य रेल्वे आणि पश्चिम रेल्वेच्या क्षेत्रीय आणि विभागीय कार्यालयांद्वारे परिस्थितीवर सतत देखरेख करण्यात येत असून सर्व रेल्वे स्थानके सतत संपर्कात आहेत. कोणतीही आपत्कालीन परिस्थिती उद्भवल्यास तिच्यावर देखरेख करण्यासाठी आणि तातडीच्या उपायांचे नियोजन करण्यासाठी रेल्वेचे विभाग व क्षेत्रे, राज्य सरकारांच्या संपर्कात आहेत.
- रेल्वेच्या सर्व आपत्कालीन प्रतिसाद यंत्रणा- जसे- अपघात मदत गाडी , वैद्यकीय साहाय्य याने  आणि टॉवर वाघिणी- या सर्व यंत्रणांना उच्च दक्षतेचा इशारा  देण्यात आला आहे. कोणतीही आपत्तीसदृश स्थिती अचानक उदभवल्यास सुसज्ज राहण्याच्या सूचना त्यांना देण्यात आल्या आहेत. दगडांचा चुरा, बोल्डर वगैरेंचे साठे तयार ठेवण्यात आले आहेत.
- जेथे धोका अधिक असेल तेथे पावसाळ्याप्रमाणे विशेष गस्त घालण्यात येत आहेत.
- संभाव्य धोका असणाऱ्या जागी वाऱ्याच्या वेगावर लक्ष ठेवण्यात येत आहे व गाड्यांच्या हालचालींवर सूचनांनुसार वेगमर्यादा घालण्यात आल्या आहेत.
- हवामानाची बदलती स्थिती लक्षात घेऊन लांब पल्ल्याच्या व कमी पल्ल्याच्या काही प्रवासी गाड्या तात्पुरत्या रद्द करण्यातआल्या आहेत तर काही गाड्या गन्तव्य स्थानकापूर्वीच  थांबविण्यात येत आहेत.
- दिनांक 14.05.21 च्या 16:00 वाजल्यापासून आपत्ती व्यवस्थापन विभाग सुरु करण्यात आला आहे
- गोवा बंदर, वास्को द गामा आणि अन्य स्थानकांना जोडणाऱ्या रेल्वेमार्गांवर योग्य त्या उद्घोषणा करण्यात येत आहेत. चक्रीवादळाचा तीव्रता वाढल्यास रेल्वेगाड्या थांबवण्यात येतील. मात्र, आत्ताही अगदी कमी गाड्या धावत आहेत.
- बंदरांवर रेल्वे डब्यात माल भरणे व काढून घेणे या कामांमध्ये चक्रीवादळाच्या तीव्रतेनुसार आवश्यक ते बदल करण्यात आले असून, त्यानुसार प्रचालन करण्याच्या सूचना सर्व संबंधितांना देण्यात आल्या आहेत. जीवितहानी आणि वित्तहानी होणार नही अशा बेताने काम करण्याच्या सूचना देण्यात आल्या आहेत..
- संभाव्य धोका असणाऱ्या सर्व भागात व महत्त्वाच्या पुलांवर अभियांत्रिकी पथकांचे सातत्याने लक्ष असून, झटपट प्रतिसाद देण्याच्या दृष्टीने मदतसामग्री सोयीस्कर ठिकाणी ठेवण्यात आली आहे.
- राज्याच्या हवामान विभागांशी रेल्वे सतत संपर्कात असून त्यानुसार कार्यवाही करत आहे.
जीवित आणि वित्तहानी टाळण्यासाठी सुरक्षा विभागानेही आपत्ती व्यवस्थापन मार्गदर्शक सूचना जारी केल्या आहेत. रेल्वे प्रचालनात होणार विलंब कमीत कमी राखण्याच्या दृष्टीने तसेच, सुरक्षेच्या कारणास्तव तात्पुरत्या थांबवलेल्या सेवा लवकरात लवकर सुरु करण्याच्या दृष्टीने प्रयत्न सुरु आहेत.Jaydevi PS/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
राष्ट्रपती कार्यालय
चैत्र शुक्लादी, उगादी, गुढीपाडवा, चेतीचंद, वैशाखी, विशू, नवरेह आणि सजिबू चेरौबा या सणांच्या पूर्व संध्येला राष्ट्रपतींकडून शुभेच्छा
राष्ट्रपती रामनाथ कोविंद यांनी चैत्र शुक्लादी, उगादी, गुढीपाडवा, चेतीचंद, वैशाखी, विशू, नवरेह आणि सजिबू चेरौबा या सर्व सणांच्या पूर्व संध्येला जनतेला शुभेच्छा दिल्या आहेत.
“या चैत्र शुक्लादी, उगादी, गुढीपाडवा, चेतीचंद, वैशाखी, विशू, नवरेह आणि सजिबू चेरौबा या सर्व सणांच्या निमित्ताने सर्व नागरिकांना माझ्या शुभेच्छा.
नव वर्षाचे हे सण देशभरात विविध प्रकारे साजरे केले जातात. आपल्या विविधतेतील एकतेचे ते प्रतिक आहेत. या सणांमधून आपल्या देशाच्या संपन्न संस्कृतीचेही दर्शन घडते.
या आनंदी उत्सवांमुळे आपल्यातील संपन्नता, सुसंवाद आणि आपल्या समाजातील एकता तसेच सदिच्छा व भातृभाव वाढीला लागो”, असे त्यांनी आपल्या संदेशात म्हटले आहे.
राष्ट्रपतींचा संपूर्ण संदेश पाहण्यासाठी येथे क्लिक करा.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 181 कोटी 21 लाखांहून अधिक मात्रा देण्याचे काम पूर्ण
12-14 वयोगटातील एकूण 17 लाखांहून अधिक मुलांना लसींच्या मात्रा देण्यात आल्या.
भारतातील सक्रिय रुग्णभार आज 26,240 इतका खाली आला असून सक्रीय रुग्णांची एकूण संख्या पॉझिटिव्ह रुग्णांच्या 0.06%इतकी आहे
गेल्या 24 तासांत देशात 1,761 नव्या कोरोना बाधित रुग्णांची नोंद
देशातील रोगमुक्ती दर सध्या 98.74%
साप्ताहिक पॉझिटीव्हिटी दर सध्या 0.41% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार गेल्या 24 तासांच्या कालावधीत, कोविड प्रतिबंधक लसीच्या 181.21 हून अधिक  मात्रा देण्यात आल्या आहेत.देशभरात 2,31,75,059 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 पासून 12-14 वयोगटातील मुलांना कोविड-19 लसींच्या मात्रा देण्यास आरंभ झाला असून एकूण 17 लाख बालकांना कोविड-19 लसीची पहिली मात्रा देण्यात आली.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,03,036
|
|
2nd Dose
|
|
99,90,377
|
|
Precaution Dose
|
|
43,58,282
|
|
FLWs
|
|
1st Dose
|
|
1,84,12,150
|
|
2nd Dose
|
|
1,74,88,506
|
|
Precaution Dose
|
|
66,63,768
|
|
Age Group 12-14 years
|
|
1st Dose
|
|
17,36,464
|
|
Age Group 15-18 years
|
|
1st Dose
|
|
5,62,03,581
|
|
2nd Dose
|
|
3,54,81,792
|
|
Age Group 18-44 years
|
|
1st Dose
|
|
55,37,77,249
|
|
2nd Dose
|
|
45,94,05,421
|
|
Age Group 45-59 years
|
|
1st Dose
|
|
20,26,11,031
|
|
2nd Dose
|
|
18,37,66,034
|
|
Over 60 years
|
|
1st Dose
|
|
12,66,42,354
|
|
2nd Dose
|
|
11,44,60,178
|
|
Precaution Dose
|
|
1,07,11,452
|
|
Precaution Dose
|
|
2,17,33,502
|
|
Total
|
|
1,81,21,11,675
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे:
भारतातील सक्रिय रुग्णभार सतत घसरत असून आज रूग्णसंख्या 26,240 इतकी खाली आला असून पॉझिटिव्ह रुग्णांची एकूण संख्या 0.06%इतकी आहे
परिणामी, भारतातील रोगमुक्ती दर आता 98.74% आहे.गेल्या 24 तासांत 3,196 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,65,122 झाली आहे.
गेल्या 24 तासांत, देशात 1,761 नव्या कोविड रुग्णांची नोंद झाली.
गेल्या 24 तासांत देशात एकूण 4,31,973 चाचण्या करण्यात आल्या. देशात आतापर्यंत एकंदर 78 कोटी 22 लाखांहून अधिक  चाचण्या करण्यात आल्या आहेत.
सध्या देशातील साप्ताहिक पॉझिटीव्हिटी दरात तसेच दैनंदिन पॉझिटीव्हिटी दरात सतत घसरण होत आहे.कोविड सक्रीय असलेल्या रुग्णांत प्रमाण सतत खाली येत असून देशातील साप्ताहिक पॉझिटीव्हिटी दर सध्या 0.41% आणि दैनंदिन पॉझिटिव्हिटी दर 0.41%.इतका आहे.
पर्यावरण, वन एवं जलवायु परिवर्तन मंत्रालय
केंद्रीय प्राणीसंग्रहालय प्राधिकरणाची 39 वी बैठक संपन्न
केंद्रीय प्राणीसंग्रहालय प्राधिकरणाची 39 वी बैठक, केंद्रीय पर्यावरण, वन आणि हवामान बदल मंत्री भूपेंद्र यादव यांच्या अध्यक्षतेखाली आज नवी दिल्ली येथील राष्ट्रीय प्राणीशास्त्र उद्यान येथे पार पडली.
हिम बिबट्याविषयी राष्ट्रीय स्टड बुक आणि प्राणी संग्रहालयांचा विकास,संशोधन कार्यक्रम याबाबत अद्ययावत माहिती देणारे केंद्रीय प्राणीसंग्रहालय प्राधिकरण त्रैमासिक वृत्तपत्र या दोन पुस्तिकांचे बैठकीदरम्यान प्रकाशन करण्यात आले.
यावेळी केंद्रीय प्राणीसंग्रहालय प्राधिकरणाद्वारे 2021-22 या आर्थिक वर्षात केलेल्या उपक्रमांची सदस्यांना माहिती देण्यात आली.
बैठकीदरम्यान, तांत्रिक समिती आणि प्रशासकीय समितीच्या शिफारशींचा आढावा घेऊन ते मंजूर करण्यात आले. इतर चर्चांमध्ये केंद्रीय प्राणीसंग्रहालय प्राधिकरणाचा वार्षिक अहवाल  आणि भारतीय प्राणीसंग्रहालयांमधील प्राण्यांचा ताबा आणि हस्तांतरण करण्याच्या प्रस्तावांचा समावेश होता.
भारतीय प्राणीसंग्रहालयासाठी राजदूत म्हणून कार्य करू शकणाऱ्या प्रतिष्ठित व्यक्तींच्या नावांवर विचार करण्याच्या प्रस्तावावरही चर्चा करण्यात आली. प्राणिसंग्रहालयांनी हाती घेतलेल्या संवर्धन उपक्रमांना पाठिंबा मिळावा आणि या क्षेत्रातील बहु-क्षेत्रीय,राष्ट्रीय आणि आंतरराष्ट्रीय सहकार्याला प्रोत्साहन मिळावे या उद्देशाने ही चर्चा करण्यात आली.
भारत सरकारच्या पर्यावरण, वन आणि हवामान बदल मंत्रालयाच्या अंतर्गत केंद्रीय प्राणीसंग्रहालय प्राधिकरण  ही एक वैधानिक संस्था आहे. भारतीय प्राणीसंग्रहालयांच्या कामकाजावर देखरेख करण्यासाठी आणि अद्ययावत उपायांद्वारे वन्यजीव संरक्षण धोरणांना पूरक म्हणून 1992 मध्ये भारतीय वन्यजीव  कायदा, 1972 मध्ये सुधारणा करून त्याची स्थापना करण्यात आली. केंद्रीय प्राणीसंग्रहालय प्राधिकरणाचे मार्गदर्शक उद्दिष्ट भारतीय प्राणीसंग्रहालयातल्या प्राण्यांच्या निवास, संगोपन आणि आरोग्यसेवेसाठी सर्वोत्तम पद्धती सुनिश्चित करणे हे आहे. केंद्रीय प्राणीसंग्रहालय प्राधिकरणाअंतर्गत 147 प्राणीसंग्रहालये येतात. प्राणीसंग्रहालये संवर्धन जागरुकता, दुर्मिळ प्रजातींचे प्रदर्शन, बचाव आणि पुनर्वसन आणि धोक्यात आलेल्या प्रजातींसाठी संवर्धन प्रजनन कार्यक्रम यासारखे अनेक उपक्रम राबवतात. सुमारे 8 कोटी लोक वर्षाकाठी या प्राणी संग्रहालयांना भेट देतात. प्राणीसंग्रहालये ही वन्यजीव संरक्षण आणि जागरूकता यासाठी शिक्षण केंद्रे म्हणून काम करतात.
संरक्षण मंत्रालय
बुलेटप्रुफ जॅकेट्स आणि हेल्मेट्स
नवी दिल्ली, 24 मार्च 2023
सशस्त्र दले आणि कायद्याची अंमलबजावणी करणाऱ्या इतर दलांसाठी देशांतर्गत उत्पादकांकडून बुलेटप्रुफ जॅकेट्स आणि हेल्मेट्सची खरेदी वेळोवेळी केली जाते. योग्य त्या चाचण्या आणि मूल्यमापन केल्यानंतर निर्धारित तपशील आणि प्रमाणीकरणानुसार त्यांची खरेदी केली जाते. भारतीय लष्कर आणि केंद्रीय सशस्त्र पोलिस दले यांच्यासाठी खरेदी करण्यात आलेली बुलेटप्रुफ हेल्मेट्स सर्व प्रकारच्या तपशीलांचे अनुपालन करत आहेत आणि अमेरिकेच्या नॅशनल इन्स्टिट्युट ऑफ जस्टीसच्या संरक्षण/ धोके यांच्या मानांकन पातळ्या अधिकारक्षम संस्थांकडून मान्यताप्राप्त आहेत. बुलेटप्रुफ जॅकेट्स आणि हेल्मेट्सचे अद्ययावतीकरण, खरेदी आणि सुधारित आवृत्त्यांसाठी तरतूद करणे ही निरंतर चालणारी प्रक्रिया असून त्यासाठी नियमितपणे आवश्यक पावले उचलली जातात. संरक्षण राज्यमंत्री अजय भट्ट यांनी आज लोकसभेत विष्णू दत्त शर्मा यांच्या प्रश्नाला दिलेल्या लेखी उत्तरात ही माहिती दिली.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
पंतप्रधान कार्यालय
पंतप्रधानांनी, महावीर जयंतीनिमित्त भगवान महावीरांच्या महान शिकवणीचे केले स्मरण
पंतप्रधान नरेंद्र मोदी यांनी महावीर जयंतीनिमित्त भगवान महावीरांना नमन करताना सांगितले की, भगवान महावीरांनी शांततापूर्ण, सौहार्दपूर्ण आणि समृद्ध समाज निर्माण करण्याचा मार्ग दाखवला.
आपल्या ट्विट संदेशात पंतप्रधान म्हणाले;
"आजचा दिवस विशेष आहे, आपण आज भगवान महावीरांच्या महान शिकवणीचे स्मरण करतो. त्यांनी शांततापूर्ण, सौहार्दपूर्ण आणि समृद्ध समाज निर्माण करण्याचा मार्ग दाखवला. त्यांच्या प्रेरणेने, आपण नेहमी इतरांची सेवा करूया आणि गरीब आणि वंचितांच्या जीवनात सकारात्मक बदल घडवून आणूया. "
मंत्रिमंडळ
भारत आणि दक्षिण आफ्रिका दरम्यानच्या दिव्यांगत्व क्षेत्रातील सहकार्याच्या सामंजस्य करारावर स्वाक्षरी करायला केंद्रीय मंत्रिमंडळाची मंजुरी
नवी दिल्ली, 15 फेब्रुवारी 2023
भारत सरकार आणि दक्षिण आफ्रिका सरकार दरम्यानच्या दिव्यांगत्व क्षेत्रातील सहकार्याच्या सामंजस्य करारावर स्वाक्षरी करायला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने मंजुरी दिली आहे.
या द्विपक्षीय सामंजस्य करारामुळे, दिव्यांगत्व क्षेत्रातील संयुक्त उपक्रमांद्वारे दिव्यांग व्यक्तींचे सक्षमीकरण विभाग, भारत सरकार आणि दक्षिण आफ्रिका सरकार यांच्यातील सहकार्याला प्रोत्साहन मिळेल. यामुळे भारत आणि दक्षिण आफ्रिके दरम्यानचे द्विपक्षीय संबंध देखील आणखी दृढ होतील. सामंजस्य कराराच्या वैधतेच्या कालावधीत दोन्ही देशांमधील सहकार्याचे विशिष्ट प्रस्ताव, परस्पर सहमतीने, अंमलबजावणीसाठी हाती घेतले जातील.
दोन्ही देशांमधील दिव्यांग व्यक्ती  आणि वयोवृद्ध नागरिक, ज्यांना विशेषतः आधुनिक, वैज्ञानिक, टिकाऊ, कमी दरात साहित्य आणि सहाय्यक उपकरणांची गरज आहे, त्यांना या सामंजस्य कराराचा लाभ मिळावा, हे यामागचे उद्दिष्ट आहे.
शतकभरा पूर्वी महात्मा गांधींनी दक्षिण आफ्रिकेत सत्याग्रह चळवळ सुरू केली, तेव्हापासून, दोन्ही देशांमध्ये स्वातंत्र्य आणि न्यायासाठीचा लढा, या संदर्भात दीर्घ ऐतिहासिक दुवा आणि संबंध आहेत. वर्णभेद विरोधी आंदोलनाला पाठिंबा देण्यासाठी एकत्र आलेल्या आंतरराष्ट्रीय समुदायातही भारत आघाडीवर होता. स्वातंत्र्यानंतर, 1993 मध्ये दक्षिण आफ्रिके बरोबरचे राजनैतिक संबंध पुनर्स्थापित करण्यात आले आणि त्यानंतर, भारत आणि दक्षिण आफ्रिकेने मार्च, 1997 मध्ये परस्परांबरोबर धोरणात्मक भागीदारी स्थापन केली. त्यानंतर, द्विपक्षीय संबंधांच्या स्वरुपात, आणि ब्रिक्स, भारत, ब्राझील, दक्षिण आफ्रिका मंच  आणि इतर मंचांद्वारे दक्षिण आफ्रिकेबरोबरचे आपले घनिष्ठ आणि मैत्रीपूर्ण संबंध आणखी दृढ झाले आहेत. दोन्ही देशांदरम्यान, आर्थिक आणि व्यावसायिक सहकार्य, संरक्षण, संस्कृती, आरोग्य, मानवी वसाहती, सार्वजनिक प्रशासन आणि विज्ञान आणि तंत्रज्ञान यासह विविध क्षेत्रांमध्ये अनेक द्विपक्षीय करार करण्यात आले आहेत. भारताचा तांत्रिक आणि आर्थिक सहकार्य कार्यक्रम  हा मनुष्यबळ विकासासाठी आणि यामधील सहकार्याला चालना देण्यासाठी एक उपयुक्त माध्यम ठरला आहे. कोविड 19 महामारी आणि इतर जागतिक आव्हानांचा सामना करण्यामधील भारत आणि दक्षिण आफ्रिका यांच्यातील द्विपक्षीय सहकार्य उल्लेखनीय आहे. इतर विविध मंत्रालये/विभागांनीही त्यांच्या संबंधित क्षेत्रातील सहकार्यासाठी सामंजस्य करार/करारावर स्वाक्षरी केली आहे. यामधून भारताचे दक्षिण आफ्रिका सरकारबरोबरचे दृढ संबंध स्पष्ट होत आहेत.
S.Thakur/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
जलशक्ती मंत्रालय
स्वच्छ सर्वेक्षण ग्रामीण 2021 चा 9 सप्टेंबर, 2021 रोजी प्रारंभ होणार
स्वच्छ सर्वेक्षण ग्रामीण देशभरातील हागणदारी मुक्त उपक्रम आणि परिणामांना समर्थन देईल
स्वच्छ सर्वेक्षण ग्रामीण 2021 अंतर्गत देशभरातील 698 जिल्ह्यांमधील 17,475 गावे समाविष्ट केली जातील
नवी दिल्ली, 8 सप्टेंबर 2021
स्वच्छ भारत अभियान टप्पा -2 अंतर्गत स्वच्छ सर्वेक्षण ग्रामीण, 2021 चा उद्या म्हणजेच 9 सप्टेंबर 2021 रोजी प्रारंभ करण्यात येणार आहे. 'स्वातंत्र्याचा अमृत महोत्सव' चा एक भाग म्हणून, देशभरातील हागणदारी मुक्त उपक्रम आणि परिणामांना स्वच्छ सर्वेक्षण ग्रामीणने समर्थन देण्याचे उद्दिष्ट ठेवले आहे. सर्वेक्षण 2021 च्या आयोजनाचे काम एका तज्ञ संस्थेला देण्यात आले आहे. सर्वेक्षणाचा एक भाग म्हणून, गावे, जिल्हे आणि राज्ये यांना प्रमुख मापदंडांच्या आधारे क्रमवारीत स्थान दिले जाईल.
स्वच्छ सर्वेक्षण ग्रामीणचा भाग म्हणून, देशभरातील 698 जिल्ह्यांमधील 17,475 गावांचा समावेश केला जाईल. या गावांमधील शाळा, अंगणवाड्या, सार्वजनिक आरोग्य केंद्रे, हाट/बाजार/धार्मिक स्थळे या 87,250 सार्वजनिक स्थळांना सर्वेक्षणासाठी भेट देण्यात येईल. सुमारे 1,74,750 कुटुंबांची स्वच्छ भारत अभियान संबंधित समस्यांवरील प्रतिसादासाठी मुलाखत घेतली जाईल. तसेच, यासाठी विकसित ऍप्लिकेशनचा वापर करून स्वच्छताविषयक समस्यांवर ऑनलाईन अभिप्राय देण्यासाठी नागरिकांना एकत्र आणले जाईल.
पेयजल आणि स्वच्छता विभागाने  "स्वच्छ सर्वेक्षण ग्रामीण - 2018 आणि 2019 यापूर्वी सुरू केले होते. एसएसजी केवळ क्रमवारी तयार करणे नाही तर जनआंदोलन  तयार करण्यासाठी एक माध्यम आहे. प्रमुख गुणवत्ता आणि संख्यात्मक मापदंडांसंबंधित त्यांच्या कामगिरीच्या आधारे जिल्ह्यांच्या क्रमवारीसाठी मार्गदर्शन करण्यासाठी एक सविस्तर प्रोटोकॉल विकसित करण्यात आला आहे.
स्वच्छ सर्वेक्षण ग्रामीण 2021 च्या विविध घटकांचे मूल्यांकन खालीलप्रमाणे आहे:
- सार्वजनिक ठिकाणी स्वच्छतेचे थेट निरीक्षण -30%
- सामान्य नागरिक, ग्रामीण स्तरावरील प्रमुख प्रभावी व्यक्ती आणि मोबाईल अॅप द्वारे नागरिकांकडून ऑनलाइन अभिप्रायासह नागरिकांच्या प्रतिक्रिया -35%
- स्वच्छता संबंधित मापदंडांवर सेवा स्तरावरील प्रगती -35%U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 434
जलशक्ती मंत्रालय
प्रजासत्ताक दिन संचलन 2020 मध्ये जल जीवन अभियान चित्ररथ ठरला सर्वोत्कृष्ट
नवी दिल्ली, 28 जानेवारी 2020
केंद्र सरकारचे जल जीवन अभियान ठळकपणे मांडणाऱ्या, जलशक्ती, मंत्रालयाच्या चित्ररथाला, एनडीआरएफच्या चित्ररथासमवेत सर्वोत्कृष्ट चित्ररथाचा सन्मान मिळाला आहे. 2024 पर्यंत ग्रामीण भागातल्या प्रत्येक घराला नळाद्वारे पाणी पुरवण्याचे उद्दिष्ट या अभियानात ठेवण्यात आले आहे. संरक्षणमंत्री राजनाथ सिंह यांनी आज नवी दिल्लीत एका शानदार कार्यक्रमात जलजीवन अभियान चित्ररथाला सर्वोत्कृष्ट चित्ररथ पुरस्कार प्रदान केला. ‘हर धर जल’ हा पंतप्रधानांचा महत्वाकांक्षी उद्दिष्ट मांडणारा हा चित्ररथ यंदाच्या प्रजासत्ताक दिन संचलनाचे मुख्य आकर्षण ठरला होता.
गेल्या वर्षी स्वातंत्र्यदिनी पंतप्रधानांनी जल जीवन अभियानाच्या प्रारंभाची घोषणा केली होती.
B.Gokhale/N.Chitale/P.Kor
(Visitor Counter : 107
आरोग्य आणि कुटुंब कल्याण मंत्रालय
भारतात कोविड-19 च्या मार्गावर महत्वपूर्ण सुधारणा - गेल्या सहा महिन्यांनंतर दररोज आढळणाऱ्या नवीन रुग्णांची संख्या 19,000 पेक्षा कमी
नवी दिल्ली, 27 डिसेंबर 2020
भारताने जागतिक महामारीच्या साथीविरुध्दच्या लढ्यात महत्वपूर्ण शिखर गाठले आहे.
गेल्या सहा महिन्यांपासून दररोज आढळणाऱ्या नवीन रुग्णांची संख्या आता 19,000 पेक्षा कमी झाली आहे. गेल्या 24 तासांत रुग्णांची राष्ट्रीय संख्या एकूण 18,732 इतकी आढळून आली आहे. दिनांक 1जुलै 2020 रोजी नवीन रुग्णांची संख्या18,653 इतकी आढळली होती.
आज भारतातील एकूण रुग्णसंख्या 2.78 लाख झालेली आढळून आली.गेल्या 170 दिवसांमधील ही सर्वात कमी संख्या आहे.10 जुलै 2020 रोजी नवीन रुग्णांची संख्या 2,76,682 इतकी आढळली होती.
देशात सक्रीय रुग्णांची संख्या कमी होण्याचा कल कायम राहिला असल्याची नोंद झाली आहे. गेल्या 24 तासांत 21,430 रुग्णांना उपचारांनंतर बरे होऊन घरी पाठविण्यात आले. त्यामुळे सक्रीय रुग्णांची संख्या एकूण 2,977ने कमी झाली आहे.
72.37% रुग्ण 10 राज्ये/केंद्रशासित प्रदेशात केंद्रीत झालेले आढळून आले आहेत.
केरळमध्ये 3,782 रुग्णांसह एकाच दिवशी बरे होणाऱ्या सर्वाधिक रूग्णांच्या संख्येची नोंद झाली.
76.52% नवीन रुग्ण 10 राज्ये/केंद्रशासित प्रदेशात केंद्रित झाल्याचे आढळून आले आहे.
केरळमध्ये सर्वाधिक 3,527 रुग्ण आढळले आहेत. त्या खालोखाल महाराष्ट्रात 2,854 नवीन रुग्ण आढळले.
गेल्या 24 तासांत 279 रुग्णांचा मृत्यु झाला.
10 राज्ये/केंद्रशासित प्रदेशात नव्याने रुग्ण मृत्यूमुखी पडण्याचे प्रमाण 75.27%आहे.
महाराष्ट्रात सर्वाधिकरुग्ण मृत्यूमुखी पडले.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
कोविड-19 संदर्भातल्या नियमांचे अनुसरण करत नीट  2021 परीक्षा 12 सप्टेंबर 2021 ला होणार
अर्ज प्रक्रिया उद्या संध्याकाळी 5 वाजल्यापासून सुरु होणार
नवी दिल्ली, 12 जुलै 2021
नीट2021 परीक्षा कोविड-19 संदर्भातल्या नियमांचे अनुसरण करत 12 सप्टेंबर 2021 ला घेण्यात येणार आहे. एनटीएच्या संकेतस्थळांद्वारे उद्या संध्याकाळी 5 वाजल्यापासून अर्ज प्रक्रिया सुरु होणार आहे.
याआधी ही परीक्षा 1 ऑगस्ट 2021 ला घेण्यात येणार होती.
सोशल डिस्टन्सिंगच्या नियमांचे पालन सुनिश्चित करण्यासाठी परीक्षा घेण्यात येणाऱ्या शहरांच्या संख्येत 155 वरून 198पर्यंत वाढ करण्यात आली आहे. 2020 मधल्या नियोजित 3862 परीक्षा केंद्रांच्या संख्येतही आता वाढ करण्यात येणार आहे.
कोविड-19 विषयीच्या नियमांचे पालन करण्यासाठी सर्व उमेदवारांना केंद्रावर फेस मास्क पुरवण्यात येतील. प्रवेश आणि निर्गमन यासाठी प्रवेश आणि निर्गमन यासाठी चरणबद्ध वेळा, संपर्करहित नोंदणी, योग्य सॅनीटायझेशन, सोशल डिस्टन्सिंगचे पालन करत आसन व्यवस्था सुनिश्चित करण्यात येणार आहे. सर्व फर्निचर आणि साहित्य, आसने आणि सामयिक ठिकाणाचे परीक्षेआधी आणि नंतरही सॅनीटायझेशन करण्यात येणार आहे. परीक्षा खोल्यामध्ये हवा खेळती राहावी यासाठी खुल्या खिडक्या आणि पंखे असतील.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
पंतप्रधान कार्यालय
पंतप्रधान नरेंद्र मोदी यांची फिजी प्रजासत्ताकच्या पंतप्रधानांबरोबर बैठक
नवी दिल्ली, 22 मे 2023
पंतप्रधान नरेंद्र मोदी यांनी 22 मे 2023 रोजी पोर्ट मोरेस्बी येथे फिजी प्रजासत्ताकचे पंतप्रधान सीतवेनी लिगामामादा राबुका यांची हिंद-प्रशांत द्वीपसमूह सहकार्य मंचाच्या  तिसर्या शिखर परिषदेच्या निमित्ताने भेट घेतली. .दोन्ही नेत्यांची ही पहिलीच भेट होती. नोव्हेंबर 2014 मध्ये फिजी भेटीदरम्यान FIPIC चा प्रारंभ करण्यात आल्याची आठवण पंतप्रधानांनी सांगितली आणि तेव्हापासून प्रशांत द्वीपसमूह देशांसोबत भारताचे सहकार्य अधिक दृढ झाल्याचे नमूद केले.
उभय नेत्यांनी दोन्ही देशांमधील घनिष्ठ आणि बहुआयामी विकास भागीदारीचा आढावा घेतला आणि क्षमता निर्मिती , आरोग्य सेवा, हवामान कृती, नवीकरणीय ऊर्जा, कृषी, शिक्षण आणि माहिती तंत्रज्ञान यासह प्रमुख क्षेत्रातील प्रगतीबद्दल समाधान व्यक्त केले. दोन्ही नेत्यांनी प्रादेशिक घडामोडींवरही विचारांची देवाणघेवाण केली आणि बहुपक्षीय व्यासपीठांवर सहकार्य अधिक दृढ करण्याबाबत सहमती दर्शवली.. फिजीचे राष्ट्रपती रतु विलियम मायवाली काटोनिवेरे यांच्या वतीने पंतप्रधान राबुका यांनी पंतप्रधान मोदी यांना फिजीचा कम्पॅनियन ऑफ द ऑर्डर ऑफ फिजी  हा सर्वोच्च सन्मान प्रदान केला. पंतप्रधान मोदी यांनी या सन्मानाबद्दल फिजी सरकार आणि तेथील जनतेचे आभार मानले आणि हा सन्मान भारताच्या जनतेला आणि फिजी-भारतीय समुदायाच्या पिढ्यांना समर्पित केला, ज्यांनी दोन्ही देशांमधील विशेष आणि चिरकाल संबंधात महत्त्वाची भूमिका बजावली आहे.S.Bedekar/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपतींकडून मिलाद-उन-नबीच्या शुभेच्छा
नवी दिल्ली, 9 नोव्हेंबर 2019
राष्ट्रपती रामनाथ कोविंद यांनी मिलाद-उन-नबीच्या पूर्वसंध्येला शुभेच्छा दिल्या आहेत. राष्ट्रपती आपल्या संदेशात म्हणतात-
“मिलाद-उन-नबीच्या शुभ प्रसंगी, प्रेषित मोहम्मद  यांच्या जन्मदिनानिमित्त, मी देशवासियांना विशेषतः मुस्लीम बंधु आणि भगिनींना शुभेच्छा देतो.
प्रेषित मोहम्मद यांचे आयुष्य आणि कार्य यापासून शिकू या आणि प्रेरित होऊन सर्वांचे कल्याण आणि त्यांचा वैश्विक बंधुत्व आणि करुणेचा संदेश पोहचवू या”.
S.Thakur/P.Kor
(Visitor Counter : 75